Tule avasta Meredemaa lainete vahult saladusi
#000000
Sünnipäevatuba Meredemaa on justkui tormine meri, kust ei puudu ka meie piraatidest HURRAA tegelased. Kõik poisid ja tüdrukud piraadilaevale ja suur tormine meremöll võib alata! Veemaailm on koht, kus igal ühel on meeleolukas ja hea olla.
Toast avaneb hea vaade kogu mängumaale ja melule, mis keskuses parasjagu käib, säilitades samaaegselt privaatsuse suurte klaasuste taga.
#000001
Kui soovid sünnipäevapeo pisut lihtsamaks enda jaoks muuta, siis pakume omalt poolt laste lemmikuid sõõrikuid, muffineid ning ahjusoojasid soolaseid ja magusaid pirukaid. Muidugi ei puudu ka kõigi lemmik pehmejäätis! Ja loomulikult saame lahendada ka teie joogivaliku mure. Kui sa ei viitsi ise peale pidu tuba korda teha, ära selle pärast muretse, pakume ka koristusteenust. Kõige sellega tutvu lähemalt lisateenuste all.
#000002
Pakume sõõrikuid ja muffineid ning ahjusoojasid pirukaid koos koduse limonaadiga.
#000003
Pakume lisaks teenuseid, mis tekitavad rõõmsaid emotsioone kõikidele sünnipäevalistele.
#000004
Sünnipäevatoas on 6 neljakandilist lauda, nende ümber toolid. Laudu saab iga peokorraldaja meelepäraselt paigutada. Sünnipäevatuba mahutab 20 külalist istuma, kuid üldine mahutavus umbes 30 inimest. Kui külalisi tuleb rohkem kui tuba ette näeb, siis sellest pole midagi, lisatasu maksma ei pea. Küll aga palume sellisel puhul arvestada, et kõik ei saa mugavalt süüa laua taga. Pisikestele sõpradele on oma tool! Toas on teie kasutuses privaatne kööginurk koos veekeetja, mikrolaineahju ning väiksema mõõdulise külmikuga. Lisaks on serveerimiseks olemas vajalikud nõud ja köögitarbed, sealhulgas suuremad ja väiksemad kausid, taldrikud ja vaagnad, kruusid ja klaasid. Muidugi ei puudu joogikannud ja kohvi valmistamiseks presskann. Kohv, tee ja piim on ilmselgelt meie poolt!
#000005